Document ID: 32000D0497

Kommissionens beslutning
af 18. juli 2000
om ændring af beslutning 97/778/EF for at ajourføre listen over grænsekontrolsteder, der er godkendt til at føre veterinærkontrol
(meddelt under nummer K(2000) 2014)
(EØS-relevant tekst)
(2000/497/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 2,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 6, stk. 4, og
ud fra følgende betragtninger:
(1) Kommissionens beslutning 97/778/EF(4), senest ændret ved beslutning 2000/126/EF(5), indeholder en liste over grænsekontrolsteder, der er godkendt til at føre veterinærkontrol med levende dyr og animalske produkter fra tredjelande.
(2) På anmodning af de tyske myndigheder og efter EF-kontrol bør grænsekontrolstedet i lufthavnen Hannover-Langenhagen føjes til listen.
(3) På anmodning af de britiske myndigheder og efter EF-kontrol bør grænsekontrolstedet i Stansted lufthavn føjes til listen, mens godkendelsen af kontrolstederne i Hull og Tilbury bør ændres, og kontrolstederne i Sharpness og Leith helt bør udgå.
(4) På anmodning af de østrigske myndigheder og efter EF-kontrol bør grænsekontrolstedet på jernbanestationen Wien-ZB-Kledering føjes til listen, og kontrolstederne i Hegyeshalom og Hohenau bør udgå for produkternes vedkommende.
(5) På anmodning af de finske myndigheder bør grænsekontrolstedet i Vaasa helt udgå.
(6) På anmodning af de italienske myndigheder bør godkendelserne af grænsekontrolstederne i Bari, Trieste havn, Trieste landevej og Genova ændres.
(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 97/778/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 18. juli 2000.

Labels: 10
9
5
6